ข้อบัญญัติองค์การบริหารส่วนตำบลผาน้ำย้อยเรื่อง การควบคุมแหล่งเพาะพันธุ์ยุงลายเพื่อป้องกันโรคไข้เลือดออกพ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลผาน้ำย้อยว่าด้วยการควบคุมแหล่งเพาะพันธุ์ยุงลายในเขตองค์การบริหารส่วนตำบลผาน้ำย้อยอาศัยอำนาจตามความในประกอบกับมาตรา๖๗ ( ๓) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ มาตรา ๒๐ และมาตรา ๒๕ (๕) แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลผาน้ำย้อยโดยความเห็นชอบของสภาองค์การบริหารส่วนตำบลผาน้ำย้อยและนายอำเภอหนองพอกจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลผาน้ำย้อยเรื่อง การควบคุมแหล่งเพาะพันธุ์ยุงลายเพื่อป้องกันโรคไข้เลือดออก พ.ศ. ๒๕๖๐ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลผาน้ำย้อยนับแต่วันถัดจากวันประกาศในราชกิจจานุเบกษาข้อ๓ บรรดาข้อบัญญัติ ข้อบังคับระเบียบและคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้มูลฝอย หมายความว่า เศษกระดาษ เศษผ้า เศษอาหารเศษสินค้า เศษวัตถุถุงพลาสติก ภาชนะที่ใส่อาหาร เถ้า มูลสัตว์ ซากสัตว์หรือสิ่งอื่นใดที่เก็บกวาดจากถนน ตลาด ที่เลี้ยงสัตว์หรือที่อื่นและหมายความรวมถึงมูลฝอยติดเชื้อมูลฝอยที่เป็นพิษหรืออันตรายจากชุมชนอาคาร หมายความว่า ตึก บ้าน เรือน โรง ร้าน แพคลังสินค้า สำนักงานสถานศึกษา โรงงานอุตสาหกรรม โรงมหรสพ ฟาร์มปศุสัตว์หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ภาชนะที่มีน้ำขัง หมายความว่า อุปกรณ์ ของใช้สิ่งของที่ใช้อยู่ในอาคารหรือนอกอาคารและมีน้ำขังอยู่เช่น โอ่ง/ตุ่มน้ำ ถังซีเมนต์ในห้องน้ำ แจกัน ภาชนะเลี้ยงพลูด่างถ้วยรองขาตู้จานรองกระถางต้นไม้อ่างบัว อ่างปลา เป็นต้นเศษวัสดุที่มีน้ำขัง หมายความว่า มูลฝอยหรือเศษสิ่งของที่มิได้ใช้แล้วในอาคารหรือนอกอาคารและมีน้ำขังอยู่ เช่น กระป๋อง ยางรถยนต์เก่า ไห กระถาง ขวดเป็นต้นหรือชิ้นส่วนของวัสดุดังกล่าวที่มีน้ำขังอยู่ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้แหล่งเพาะพันธุ์ยุงลาย หมายความว่าแหล่งที่ตรวจพบลูกน้ำหรือตัวโม่งยุงลายตั้งแต่หนึ่งตัวขึ้นไปเจ้าพนักงานท้องถิ่น หมายความว่านายกองค์การบริหารส่วนตำบลผาน้ำย้อยเจ้าพนักงานสาธารณสุข หมายความว่า ผู้ที่ได้รับการแต่งตั้งจากรัฐมนตรีว่าการกระทรวงสาธารณสุขตามพระราชบัญญัติการสาธารณสุขพ.ศ. ๒๕๓๕ ที่มีเขตอำนาจในเขตองค์การบริหารส่วนตำบลผาน้ำย้อยพนักงานเจ้าหน้าที่ หมายความว่าข้าราชการหรือพนักงานส่วนตำบลผู้ซึ่งได้รับการแต่งตั้งจากเจ้าพนักงานท้องถิ่นหน่วยงานด้านสาธารณสุข หมายความว่าสำนักงานสาธารณสุขจังหวัด อำเภอโรงพยาบาลส่งเสริมสุขภาพระดับตำบลข้อ๕ ห้ามมิให้ผู้ใดทิ้งหรือทำให้มีขึ้นซึ่งมูลฝอยรวมทั้งกระป๋อง กะลา ยางรถยนต์หรือมูลฝอยอื่น ๆที่อาจขังน้ำได้ในที่หรือทางสาธารณะ เว้นแต่ในที่หรือในถังรองรับมูลฝอยที่องค์การบริหารส่วนตำบลจัดไว้ให้ข้อ๖ เจ้าของหรือผู้ครอบครองอาคารหรือเคหสถานต้องเก็บกวาดและดูแลมิให้มีมูลฝอยรวมทั้งกระป๋อง กะลา ยางรถยนต์ หรือมูลฝอยอื่น ๆที่อาจขังน้ำได้ในอาคารหรือเคหสถาน รวมทั้งบริเวณรอบ ๆ ทั้งนี้โดยเก็บลงถังมูลฝอยที่มีฝาปิด หรือบรรจุถุงพลาสติกที่มีการผูกรัดปากถุงหรือวิธีการอื่นใดที่เจ้าพนักงานสาธารณสุขหรือเจ้าหน้าที่แนะนำข้อ ๗ ในกรณีที่องค์การบริหารส่วนตำบลผาน้ำย้อยให้บริการเก็บขนมูลฝอยเพื่อนำไปกำจัดเจ้าของอาคารหรือเคหสถานมีหน้าที่เสียค่าธรรมเนียมการเก็บขนมูลฝอยตามที่กำหนดข้อ๘ เจ้าของหรือผู้ครอบครองอาคารเคหสถาน หรือสถานที่ใด ๆที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลายข้อ๙ เจ้าของหรือผู้ครอบครองอาคารเคหสถาน ต้องดูแลทำความสะอาดและเปลี่ยนน้ำในแจกัน ถ้วยรองขาตู้กับข้าว ภาชนะอื่น ๆที่มีน้ำขังอย่างน้อยทุก ๗ วันหรือใส่สารที่ป้องกันการวางไข่ของยุงได้หรือการควบคุมลูกน้ำด้วยวิธีอื่นใดที่เหมาะสมและกรณีที่เป็นภาชนะกักเก็บน้ำต้องจัดให้มีฝาปิดที่มิดชิดข้อ๑๐ ในกรณีที่องค์การบริหารส่วนตำบลผาน้ำย้อยหรือหน่วยงานด้านสาธารณสุขได้จัดพนักงานเจ้าหน้าที่หรือผู้ที่ได้รับมอบหมายเข้าไปทำการการกำจัดยุง หรือลูกน้ำยุงในอาคารเคหสถานหรือสถานที่ใด ๆ เจ้าของหรือผู้ครอบครองอาคาร เคหสถานหรือสถานที่นั้นจะต้องให้ความร่วมมือและอำนวยความสะดวกตามสมควรข้อ๑๑ ผู้ใดไม่ปฏิบัติ ละเลยหรือไม่ให้ความร่วมมือตามข้อ ๕ ข้อ ๖ ข้อ ๘ ข้อ ๙และข้อ ๑๐องค์การบริหารส่วนตำบลผาน้ำย้อยจะดำเนินมาตรการว่ากล่าวตักเตือนตามลำดับดังต่อไปนี้(๑)ครั้งแรกมาตรการประกาศบ้านเลขที่(๒)ครั้งที่สองมาตรการประกาศบ้านเลขที่ พร้อมรายชื่อเจ้าบ้าน(๓)ครั้งที่สามมาตรการประกาศบ้านเลขที่ พร้อมรายชื่อเจ้าบ้าน พร้อมดำเนินการมาตรการทางสังคมตามที่หมู่บ้านนั้นๆ ได้มีข้อตกลง ข้อปฏิบัติร่วมกัน หรือตามประกาศหลักเกณฑ์ที่นายกองค์การบริหารส่วนตำบลผาน้ำย้อยกำหนดข้อ๑๒ ผู้ใดยังคงฝ่าฝืนและถูกดำเนินตามมาตรการข้อ๑๑ แล้ว แต่ยังคงไม่ปฏิบัติละเลยหรือไม่ให้ความร่วมมืออีก ต้องระวางโทษตามพระราชบัญญัติการสาธารณสุขพ.ศ. ๒๕๓๕หรือปรับไม่เกินหนึ่งพันบาทข้อ๑๓ ให้นายกองค์การบริหารส่วนตำบลผาน้ำย้อยเป็นผู้รักษาการให้เป็นไปตามข้อบัญญัตินี้และให้มีอำนาจออกข้อบังคับระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๙ กันยายน พ.ศ. ๒๕๖๐สาคร โยชน์เมืองไพรนายกองค์การบริหารส่วนตำบลผาน้ำย้อยวิวรรธน์/จัดทำ๓๑ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๐๕ ง/หน้า ๔๓/๓๐ พฤศจิกายน ๒๕๖๑